Publication: Magyar Közlöny
Issue: MK-2000-52 (Year: 2000, Number: 52)
Era: 1990-2004
Section: A foglalkoztatás elősegítéséről és a munkanélküliek ellátásáról szóló — többször módosított — 1991. évi IV. törvény 8. § (2) bekezdése alapján a Kormány naptári évenként foglalkoztatáspolitikai irányelveket ad ki a várható
Paragraph Index: 989

2000. június 30. Orbán Viktor s. k., miniszterelnök 2000/52. szám Függelék Fontosabb munkaerőpiaci fogalmak Teljes foglalkoztatottság: a teljes foglalkoztatottság értelmezésünk szerint azt jelenti, hogy mindazon munkavállalási korú állampolgárok, akik munkát szeretnének vállalni, ezt minél kisebb kompromisszumokkal tehessék meg, miközben a munkanélküliségi ráta néhány százalékos értéket mutat. Aktív kereső: a keresőtevékenységet folytató, keresettel, jövedelemmel rendelkező, vállalkozásoknál, intézményeknél főállású munkaviszony keretében alkalmazásban álló személy, a szövetkezeti és a társas vállalkozás tagja, az egyéni vállalkozó, a segítő családtag (a mezőgazdasági segítő családtag esetében az, aki az év folyamán legalább 90 napot dolgozott), az alkalmi munkás, a napszámos. Nem tartozik az aktív keresők közé a nyugdíja mellett dolgozó és a gyermekgondozási ellátásban részesülő személy. Alkalmazott: az, a munkaerő felmérésben (KSH, MEF) megkérdezett 15—74 éves személy, aki a megfigyelt héten vállalkozással, költségvetési, társadalombiztosítási, illetve nonprofit szervezettel munkaviszonyban vagy bedolgozói jogviszonyban állt, illetve azoknál szóban vagy írásban történt megállapodás alapján munkát végzett (ILO /Nemzetközi Munkaügyi Szervezet/ definíció). Foglalkoztatott: az, a munkaerő felmérésben megkérdezett 15—74 éves személy, aki a megfigyelt héten legalább 1 órányi, jövedelmet biztosító munkát végzett, vagy munkájától átmenetileg (betegség, szabadság, gyes, gyed, sorkatonai szolgálat stb. miatt) volt távol (ILO definíció). Gazdaságilag aktív népesség: a foglalkoztatottak és a munkanélküliek (azaz a munkát végzők és a munkavégzésre rendelkezésre állók) együttes száma. A hazai munkanélküliségi helyzet kétféle munkanélküliségi (abszolút) számmal és két — számszakilag eltérő — rátával jellemezhető. Az egyik mutató az ún. ILO munkanélküliségi szám. Ehhez a KSH 1992 óta negyedévente mintegy 65 ezer 15—74 év közötti személyt kérdez meg aktuális munkaerőpiaci helyzetéről. Közülük az alábbiak minősülnek munkanélkülinek: Munkanélküli: az a munkaerő felmérésben megkérdezett 15—74 éves személy, aki az adott héten nem dolgozott, és nincs olyan munkája, amelytől átmenetileg távol volt, aktívan keresett munkát a kikérdezést megelőző négy hétben, rendelkezésre áll, azaz munkába tudna állni két héten belül, illetve már talált munkát, ahol 30 napon belül dolgozni kezd. Munkanélküliségi ráta: a 15—74 éves munkanélküliek száma a 15—74 éves gazdaságilag aktív (foglalkoztatott és munkanélküli) népesség százalékában. A másik mutató az Országos Munkaügyi Kutató és Munkaügyi Módszertani Központ (OMKMK) ún. regisztrált munkanélküliségi száma. A regisztrált munkanélküliek száma olyan adminisztratív nyilvántartásból származó adat, ami azt mutatja, hogy a munkaügyi szervezet — a hozzá fordulók közül — egy adott időben hány főt tart nyilván állásnélküliként (a nyilvántartás a 80-as évek vége óta létezik). Az OMKMK szerint az alábbiakban határozható meg a munkanélküliek fogalma: Regisztrált munkanélküliek: a regisztrált állást keresők közül azok, akik — munkaviszonnyal nem rendelkeznek, nem nyugdíjasok, nem tanulók, — foglalkoztatást elősegítő támogatásban (átképzés, közhasznú foglalkoztatás, bértámogatás stb.) nem részesülnek, — munkát, állást vagy önálló foglalkoztatást keresnek és a munkavégzésre, tehát az adódó állás elfogadására rendelkezésre állnak. Munkanélküliségi ráta: a regisztrált munkanélküliek tárgyhavi záró létszáma az előző év január 1-jei gazdaságilag aktív népesség (foglalkoztatottak és munkanélküliek együtt) százalékában. A Kormány 1041/2000. (V. 31.) Korm. határozata a Kormány otthonteremtési koncepciójának megvalósításához szükséges további lépésekről A Kormány megtárgyalta és a további munka alapjául elfogadta az otthonteremtési koncepciójának megvalósításához szükséges további lépésekről szóló előterjesztést és a következő határozatot hozta:

Source: https://magyarkozlony.hu/hivatalos-lapok/4c1e66df14a43b3b61af6535a8b12370f7e78162/dokumentumok/1566e8e82c1207db7d933df98bf3e476bb1b22f7/letoltes